<classify> Yanga ambayo ilianza vyema michuano hiyo haijafungwa mchezo hata mmoja baada ya kushinda michezo mitatu na mabao tisa, huku ikiwadhibiti wapinzani kwa kutoruhusu bao hata moja katika nyavu zake.Aidha, KCC ambao ndio mabingwa watetezi wa kombe hilo, pia wamekuwa wakifanya vizuri baada ya kushinda michezo miwili na kupata sare moja katika mchezo wao wa kwanza.Akizungumza na kipindi cha Morning Trumpet kinachorushwa na Azam Tv, Kitambi alisema sababu kubwa ya kuzipa nafasi timu hizo katika hatua ya fainali ni kutokana na upinzani waliouonesha tangu kuanza kwa michuano hiyo.Kwangu mimi nazipa nafasi timu hizi kwa sababu ndizo ambazo zimekuwa zikinivutia soka lake, ingawa kuna changamoto ndogo zilizoonekana, lakini nikilinganisha na timu nyingine naona hizo zina afadhali, alisema.Alisema Kocha Mkuu wa Yanga, Hans van der Pluijm amekuwa akifanikiwa kutokana na mfumo ambao hutumia.Alisema Yanga wanaweza kufanikiwa katika mchezo wa robo fainali utakaopigwa leo dhidi ya JKU kama timu hizo zitaendelea kucheza kwa mifumo tofauti kama ilivyoonekana katika michezo iliyopita.Kitambi alisema timu ya Azam Fc ilijitahidi lakini bado inasua sua ndio maana hakuipa nafasi huku akisema Kocha Mkuu wa timu hiyo, Joseph Omog hajakipanga kikosi vizuri kiasi cha kuonesha wazi kuwa hajapata 11 bora ya kikosi cha kwanza.  <topic>: MICHEZO 